Na rokovanie vlády SR
							           dňa 12. 6. 2002                                                                                                             
									k bodom: 5, 6, 7, 12, 13, 14

I n f o r m á c i a

z Porady ekonomických ministrov vlády SR z 10. 6. 2002
-  prerokované a prijaté závery k týmto bodom programu 224. schôdze vlády SR:

                    
 		  
   5.  Kvantifikácia príjmov štátneho rozpočtu a ostatných verejných rozpočtov na rok 2002
      (č.m.: 4412/2002)
      Predložil: minister financií

PEM prerokovala dňa 10. 6. 2002 a prijala záver:
1.	berie na vedomie predloženú kvantifikáciu s pripomienkami,
2.	odporúča predkladateľovi aktualizovať a precizovať kvantifikáciu príjmov a výdavkov rozpočtov podľa vznesených pripomienok, 
3.	odporúča vláde SR upravený dokument  prerokovať.

6.  Informácia o príprave východísk zostavenia návrhu štátneho rozpočtu na rok 2003
      (č.m.: 4413/2002)
      Predložil: minister financií

      PEM prerokovala dňa 10. 6. 2002 a prijala záver:
1.	berie na vedomie predloženú informáciu s pripomienkami, 
2.	odporúča 
-	deficit okruhu verejných financií na rok 2003 kvantifikovať na úrovni 3,5% HDP, 
-	aktualizovať odhad nedaňových príjmov štátneho rozpočtu, pri ktorých jestvujú určité rezervy (najmä príjmy z majetkovej účasti štátu v akciových spoločnostiach, príjmy Sociálnej poisťovne),
-	predložiť východiská pre zostavenie návrhu štátneho rozpočtu na rok 2003 na rokovanie vlády tak, aby ich vláda mohla prerokovať a schváliť do 15. júla 2002,
-	kolektívne vyjednávania s verejným sektorom viesť v súlade s vládou schválenými východiskami pre prípravu štátneho rozpočtu na rok 2003 a rámcami vymedzenými príslušnou platnou legislatívou,  
3.	odporúča predkladateľovi informáciu doplniť podľa vznesených pripomienok,
4.	odporúča vláde SR informáciu prerokovať.

7.  Informácia o predajoch pohľadávok Slovenskej konsolidačnej, a.s. a Konsolidačnej banky Bratislava, š.p.ú., o preverovaní ručiteľských záväzkov štátnych inštitúcií pri predaji pohľadávok a o návrhu vkladu Ministerstva financií SR do základného imania Slovenskej konsolidačnej, a.s.
      (č.m.: 4336/2002)
      Predložil: minister financií

      PEM prerokovala dňa 10. 6. 2002 a prijala záver:
1.	berie na vedomie predloženú informáciu s pripomienkami, 
2.	odporúča predkladateľovi informáciu upraviť podľa pripomienok a predložiť na rokovanie vlády SR,
3.	odporúča vláde SR upravenú informáciu prerokovať. 

12. Návrh na vydanie rozhodnutia, ktorým sa ruší rozhodnutie Prezídia Fondu národného majetku SR č. 321/1995 o privatizácii priamym predajom časti podniku VINO Nitra, štátny podnik so sídlom v Lužiankach – prevádzka Hurbanovo
     (č.m. 4366/2002)
     Predložila: ministerka pre správu a privatizáciu národného majetku

PEM prerokovala dňa 10. 6. 2002 a prijala záver:
1.	berie na vedomie predložený návrh,
2.	odporúča vláde SR návrh schváliť.

13. Návrh na vydanie rozhodnutia, ktorým sa ruší rozhodnutie Prezídia Fondu národného majetku SR č.787/1996 o privatizácii časti podniku DREVONA, štátny podnik, Banská Bystrica
     (č.m. 4367/2002)
     Predložila: ministerka pre správu a privatizáciu národného majetku

     PEM prerokovala dňa 10. 6. 2002 a prijala záver:
1.	berie na vedomie predložený návrh,
2.	odporúča vláde SR návrh schváliť.

14. Návrh na vydanie rozhodnutia, ktorým sa ruší rozhodnutie Prezídia Fondu národného majetku SR č.70/1995 o privatizácii priamym predajom časti podniku Pozemné stavby, štátny podnik, Banská Bystrica
     (č.m. 4368/2002)
     Predložila: ministerka pre správu a privatizáciu národného majetku

      PEM prerokovala dňa 10. 6. 2002 a prijala záver:
1.	berie na vedomie  predložený návrh,
2.	odporúča vláde SR návrh schváliť.

Porada ekonomických ministrov prerokovala aj materiál:

Návrh – Štátna politika v oblasti udeľovania licencií v pôsobnosti  ústredných  orgánov  štátnej správy
(č.m.: 4238/2002)
Predložil  podpredseda vlády SR I. Mikloš

PEM prerokovala dňa 10. 6. 2002 a prijala záver:
1.	konštatuje, že predkladateľ akceptoval vznesené pripomienky s výnimkou pripomienky k aukčnej metóde v licenčnom konaní, kde trvá rozpor s Ministerstvom pôdohospodárstva SR,
2.	odporúča predkladateľovi predložiť návrh na rokovanie vlády s rozporom,
      odporúča vláde SR návrh prerokovať.